CELEX: 62018TN0540
Language: et
Date: 2018-09-11 00:00:00
Title: Kohtuasi T-540/18: 11. septembril 2018 esitatud hagi – ASL Aviation Holdings ja ASL Airlines (Ireland) versus komisjon

5.11.2018   
            
            
               ET
            
            
               Euroopa Liidu Teataja
            
            
               C 399/49
            
         
      11. septembril 2018 esitatud hagi – ASL Aviation Holdings ja ASL Airlines (Ireland) versus komisjon
      (Kohtuasi T-540/18)
      (2018/C 399/64)
      Kohtumenetluse keel: inglise
      
         Pooled
      
      
         Hagejad: ASL Aviation Holdings DAC (Swords, Iirimaa) ja ASL Airlines (Ireland) Ltd (Swords) (esindajad: senior counsel N. Travers, solicitor H. Kelly, solicitor K. McKenna ja solicitor R. Scanlan)
      
         Kostja: Euroopa Komisjon
      
         Nõuded
      
      Hagejad paluvad Üldkohtul:
      
                  —
               
               
                  mõista ELTL artikli 268 ja ELTL artikli 340 teise lõigu alusel kostjalt hagejatele välja kahju hüvitis summas ligikaudu 263,6 miljonit eurot või muus summas, mida Euroopa Kohus sobivaks peab, kuna komisjoni 30. jaanuari 2013. aasta otsus C(2013) 431, juhtum COMP/M.6570 – UPS/TNT Express, millega keelati UPSi ja TNT Express NV koondumine, on õigusvastane, mistõttu on komisjon rikkunud ASLi õigust heale haldusele;
               
            
                  —
               
               
                  mõista kostjalt välja intress alates Euroopa Kohtu otsuse kuulutamisest käesolevas asjas kuni hüvitise täieliku tasumiseni Euroopa Keskpanga põhirefinantseerimisoperatsioonidele kohaldatava intressimäära alusel pluss kaks protsendipunkti, võttes aluseks summa 263,6 miljonit eurot või muu summa, mida Euroopa Kohus sobivaks peab; ja
               
            
                  —
               
               
                  mõista käesoleva menetluse kohtukulud välja kostjalt.
               
            
         Väited ja peamised argumendid
      
      Hageja palub, et talle hüvitataks kahju, mis talle väidetavalt tekkis tulenevalt komisjoni otsuselt C(2013) 431, juhtum COMP/M.6570 – UPS/TNT Express (edaspidi „otsus“), mis tühistati 7. märtsi 2017. aasta kohtuotsusega United Parcel Service vs. komisjon, T-194/13, EU:T:2017:144.
      Hagi põhjenduseks esitavad hagejad viis väidet.
      
                  1.
               
               
                  Esimene väide, et otsuses on oluliselt rikutud õigusnorme, mis kaitsevad eraõiguslikke isikuid, nagu hageja, mille otsese tagajärjena jäi hagejatel saamata tulu lepingute alusel, mille nad olid sõlminud 2012. aasta novembris.
               
            
                  2.
               
               
                  Teine väide, et kostja ei ole oma tegevuses järginud kohaseid menetlusi teatatud koondumise üle teostatud ühinemise kontrolli hindamisel, mis lõppes otsuse tühistamisega, kaldudes kõrvale lähenemisest, mis oleks taganud hageja õiguse heale haldusele ja hoolsusele komisjoni selle hinnangu andmisel, nagu ette nähtud nõukogu määruse (EÜ) nr 139/2004 (1) artikli 18 lõikes 3 ja Euroopa Liidu põhiõiguste harta artiklis 41 ning liidu õiguse üldpõhimõtetes, ning et kostja on rikkunud õigusnorme, mis kaitsevad kõik isikuid, sealhulgas hagejaid, keda otsus otseselt puudutab.
               
            
                  3.
               
               
                  Kolmas väide, et kostja poolt otsuses teatatud koondumisele antud hinnangus on ilmseid ja olulisi puudusi, mis on välja toodud UPSi esitatud kahju õigusvastase tekitamise hagis, mille ta esitas komisjoni vastu kohtuasjas T-834/17 – millele hagejad korrakohase ja tõhusa õigusemõistmise huvides asjasse puutuvas ulatuses oma kahju hüvitamise nõudes tuginevad – seoses otsuses kostja tehtud hinnakontsentratsiooni analüüsi ja tõhususe analüüsiga, ning tema hinnanguga FedExi konkurentsivõimele ja konkurentsi tihedusele.
               
            
                  4.
               
               
                  Neljas väide, et hagejatel on õigus nõuda kostjalt hüvitist kahju õigusvastase tekitamise tõttu, kuna otsuse õigusvastase vastuvõtmise ja teatatud koondumise keelamisega rikkus ta hagejate õigust ettevõtlusvabadusele ja õigust omandile, mida kaitsevad Euroopa Liidu põhiõiguste harta artiklid 16 ja 17 ning liidu põhiõigused.
               
            
                  5.
               
               
                  Viies väide, et need rikkumised põhjustasid hagejatele kahju, sest kui neid ei oleks toime pandud, oleksid hagejad võinud saada tulu 2012. aasta novembris sõlmitud lepingutest, mis tähendab, et nüüd tuleb hagejad kahju hüvitamisega seada olukorda, milles nad oleks, kui õigusvastast otsust ei oleks tehtud, ja käesolev hagi on ainus võimalus tagada, et neile asjakohane hüvitis makstakse.
               
            
         (1)  Nõukogu 20. jaanuari 2004. aasta määrus (EÜ) nr 139/2004 kontrolli kehtestamise kohta ettevõtjate koondumiste üle (EÜ ühinemismäärus) (ELT L 24, 29.1.2004, lk 1; ELT eriväljaanne 08/03, lk 40).